Vålåsjøen (Dovre)

Vålåsjøen er en innsjø på Dovrefjell i Dovre kommune i Innlandet. Sjøen ligger 936 meter over havet. og har et areal på .

Vålåsjøen har utløp mot øst gjennom Folla til Avsjøen. På sørvestsida av Vålåsjøen ligger Fokstumyra, og grensa mot Fokstumyra naturreservat går ca. 800 meter sørvest for sjøen. Europavei 6 går på sørsida av sjøen, mens Dovrebanen går på nordsida. Den nedlagte Vålåsjø stasjon ligger ved østenden av Vålåsjøen, vis-à-vis servicesenteret Dovregubbens Hall ved E6. Det er registrert sju steinalderboplasser og fem boplasser av ukjent alder ved Vålåsjøen.

Fiskekort som gjelder for området Dovrefjell - Snøhetta omfatter blant annet Vålåsjøen. Ved Vålåsjøen er det to brygger der også rullestolbrukere kan fiske. Det har de senere år vært en økning av vannvegetasjonen i Vålåsjøen, noe som har gjort det vanskeligere å fiske der. En del vegetasjon ble fjernet ved hjelp av vannslåmaskin i 2011 og 2012, men inngrepet hadde begrenset virkning, og vegetasjonen var tilbake til tidligere nivå igjen etter kort tid. Det ble i 2012 innrapportert en samlet fiskefangst i Vålåsjøen på 350 kg.

 Referanser 
Dovre fjellstyre: Fiske i Dovre  (besøkt 14. juni 2013)

Årsmelding Dovre fjellstyre 2012 (s. 10-11)

Jon Vegard Lunde: Kulturhistorisk vandrebok: Pilegrim gjennom Dovre. Komiteen for Pilegrimsleden gjennom Dovre. Dovre 1997 (s. 36, digitalisert av Nasjonalbiblioteket)

Kategori:Innsjøer i Dovre
Kategori:Follavassdraget